જે સમાજ પોતાના મહાનુભાવોના સતકર્મોને ભૂલી જાય છે તે સમાજ સાચા માર્ગે વિકસી શક્તો નથી તે ઉક્તિને યાદ કરીને બનાસકાંઠા જિલ્લાના ખેડૂતોની જીવાદોરી બનાસડેરી દ્વારા પોતાના આદ્યસ્થાપક અને પ્રથમ પ્રમુખ સ્વ. ગલબાભાઈ નાનજીભાઈ પટેલની ૧૦૦ જન્મજ્યંતીને જન્મશતાબ્દી વર્ષ તરીકે ઉજવવાનું નક્કી કરીને એક સંતપૂરૂષને સાચી શ્રધાંજલી અર્પવાની સાથે સાથે પ્રેરણાદાયી કાર્ય કર્યુ છે કારણ કે ગલબાભાઈ એક માત્ર બનાસડેરી સ્થાપી એટલુ જ નહી પણ પોતાના સમકાલીન સામાજિક આગેવાનોને સાથે રાખીને કોઈ પણ વ્યક્તિગત સ્વાર્થ વગર જિલ્લામાં અસંખ્ય સેવાકીય કાર્યોનું કહી શકાય કે અભિયાન ચલાવીને બનાસકાંઠા જિલ્લાને લાગેલ પછાતપણાના કલંકને દૂર કરવાના ભરપૂર પ્રયત્નો આદર્યા હતા.